Žanas Kristupas Mončys

Žanas Kristupas Mončys–Martel (; 1954 m. gegužės 25 d. – 2024 m. birželio 11 d.)Mirė garsaus lietuvių skulptoriaus Antano Mončio sūnus Jeanas-Christophe`as. LRT. 2024-06-11. Nuoroda tikrinta 2024-06-12. – lietuvių kilmės Prancūzijos aktorius.

 Biografija 
Gimė karo pabėgelio iš Lietuvos Antano Mončio ir prancūzaitės Florence Langer Martel šeimoje, vėliau tėvai išsiskyrė. Žanas Kristupas Mončys–Martel Paryžiuje baigė pradinę mokyklą ir licėjų, 1973–1978 m. Sorbonos universitete studijavo istoriją. Dirbo aktoriumi įvairiose prancūzų teatrinėse trupėse, dažniausiai atlikdavo komiškus vaidmenis. 

1986 m. drauge su kita lietuvių kilmės prancūzų aktore Karolina Masiulyte-Paliuliene sukūrė spektaklį apie žinomą disidentę ir kovotoją už tikėjimo laisvę Sovietų Lietuvoje Nijolę Sadūnaitę. Šis Martine Merri režisuotas spektaklis buvo nufilmuotas, vėliau jį parodė Lietuvos televizija. Aktorius taip pat vaidino Jean-Philippe Toussaint režisuotame filme Sevilietis (, 1992 m.). Vėliau jis pradėjo rašyti pjeses, kurti spektaklius ir seminarų metu dėstyti aktorystės meną studentams.

Ž. K. Mončys–Martel namuose turėjo surinkęs gausią meno kolekciją – joje ne tik tėvo Antano Mončio darbai, bet ir senelio iš motinos pusės bei dėdės Joel bei Jan Martel kūriniai. Siekdamas propaguoti tėvo kūrybinę veiklą Ž. K. Mončys–Martel dažnai lankėsi Lietuvoje, rėmė skulptoriaus muziejų Palangoje.

 Šaltiniai 

 Nuorodos 
 Biografija
 Diana Jomantaitė. Antano Mončio sūnus trokšta, kad apie tėvą daugiau žinotų ne tik Lietuva // Vakarų Lietuva, 2009-07-21
 Livija Grajauskienė. Penkiolika A. Mončio namų-muziejaus metų. Ką darom toliau? // Palangos tiltas, 2014-09-15 
 Karolina Masiulytė-Paliulienė: „Prancūzijoje buvau tipiška lietuvė, o čia esu prancūzė...“ II // Bernardinai.lt

Kategorija:Prancūzijos lietuviai
Kategorija:Prancūzijos aktoriai